ભારતીય અર્થતંત્ર માટે ૨૦૧૬-૧૭નું વર્ષ સીમાચિહ્નરૂપ રહ્યું.આ સમયગાળા દરમિયાન અર્થતંત્ર માટે ખુબ જ મહત્વના એવા બે નિર્ણયો ભારત સરકારે લીધા.૮ નવેમ્બર ૨૦૧૬ના રોજ પ્રધાનમંત્રીશ્રી નરેન્દ્રભાઈ મોદીએ દેશમાંથી કાળુંનાણું દુર કરવાના શુભહેતુથી ૫૦૦ અને ૧૦૦૦ની ચલણી નોટોને રદ કરવાનો ઐતિહાસિક નિર્ણય લીધો અને ત્યારબાદ દેશના વેપારીઓ – ઉદ્યોગકારો ઘણાં લાંબા સમયથી જેની રાહ જોઈ રહ્યા હતા તેવા વન નેશન – વન ટેક્સની કલ્પનાને સાકાર કરતા જીએસટી ને ૧ જુલાઈ ૨૦૧૭ થી સમગ્ર દેશમાં લાગુ કરવામાં આવ્યો.